**קול קורא למלגות בתחומי עדיפות לאומית -**

**לסטודנטים במסלול ישיר לתואר שלישי ע"ש זאב ז'בוטינסקי לשנת 2023**

**-הקול הקורא מופנה לנשים וגברים כאחד-**

**תוכן עניינים**

[א. כללי: 2](#_Toc138664451)

[ב. מי רשאי להגיש בקשה (תנאי הסף): 3](#_Toc138664452)

[ג. תנאי ביצוע: 4](#_Toc138664453)

[ד. אמות מידה להערכת הבקשות: 6](#_Toc138664454)

[ה. ביצוע התכנית: 6](#_Toc138664455)

[ו. זכויות המשרד: 7](#_Toc138664456)

[ז. שאלות ופניות: 8](#_Toc138664457)

[ח. הגשת הבקשות: 8](#_Toc138664458)

[ט. מועד אחרון להגשת הבקשות: 11](#_Toc138664459)

**קול קורא למלגות בתחומי עדיפות לאומית -**

**לסטודנטים במסלול ישיר לתואר שלישי ע"ש זאב ז'בוטינסקי לשנת 2023**

מועד הגשה אחרון לסטודנטים (ע"פ סעיף ט.1): **10/8/2023** עד השעה 15:00

מועד הגשה אחרון למוסדות (ע"פ סעיף ט.2): **17/8/2023** עד השעה 15:00

# כללי:

משרד החדשנות, המדע והטכנולוגיה (להלן – **המשרד**) מפרסם בזאת קול קורא לקבלת בקשות למלגות לסטודנטים\* מצטיינים בשנה הראשונה לדוקטורט במסלול ישיר לתואר שלישי, אשר תכנית המחקר שלהם מתבצעת במוסדות להשכלה גבוהה. **מטרת התכנית היא עידוד וחיזוק המחקר בתחומים אותם הגדיר המשרד כבעלי עדיפות לאומית וזאת במטרה ליצור הגדלה משמעותית של הידע וכוח האדם בתחום.**

זאב ז'בוטינסקי (1880–1940) מגדולי המנהיגים הציוניים, מייסד התנועה הרוויזיוניסטית ובית"ר, סופר, משורר, עיתונאי ומתרגם, היה חלוץ ופורץ דרך בתחומים רבים והקדים את בני דורו גם בחזונו לגבי הקדמה המדעית והטכנולוגית. הוא נמנה על צוות ההיגוי שמונה מטעם ההסתדרות הציונית להקמת האוניברסיטה העברית על הר הצופים בירושלים. תפיסתו הייתה שהאוניברסיטה תהיה "מרכז לימודי שוקק חיי תרבות ומדע. מפגש תמידי של מורים ותלמידים" (בעבודתו הציונית ביקש ז'בוטינסקי לייסד בתי-ספר שלשון ההוראה בהם היא עברית "... הקשר ההכרחי בין היחיד לבין האומה היא הלשון, הלשון שבה הורגל היחיד לחשוב את מחשבתו ולהרגיש את הרגשותיו."(

הנצחת שמו על ידי מלגות בתחומי עדיפות לאומיים אלו היא הדרך בה בחר משרד החדשנות, המדע והטכנולוגיה להוקיר את זכרו.

**\*המסמך מנוסח בלשון זכר מטעמי נוחות בלבד. בכל מקום בו הפנייה במסמך מנוסחת בלשון זכר, הכוונה לגברים ולנשים כאחד.**

מלגות אלו מיועדות לסטודנטים מצטיינים אשר בשנת תשפ"ד יהיו בשנה הראשונה של לימודיהם לדוקטורט במסלול ישיר לתואר שלישי במסגרת המוסדות המוכרים להשכלה גבוהה בישראל.

לקול קורא זה יתקבלו בקשות למלגות עבור סטודנטים המתעתדים לבצע עבודת מחקר באחד התחומים הבאים אשר הוגדרו בעדיפות לאומית**:**

1**. פודטק -** מחקרים וטכנולוגיות בתחום המזון

**2. בלוטק -** מחקרים וטכנולוגיות המנצלות את התווך הימי לפתוח כלכלי ושימורו

3. **ביוקונברג'נס** – מחקר המשלב הנדסה ורפואה

**3. בינה מלאכותית**

**4. קוואנטום**

**5. אנרגיות מתחדשות ואגירת אנרגיה**

יובהר, כי ביצוע תכנית המחקר באחד התחומים המתוארים לעיל הוא תנאי סף לקבלת מלגה במסגרת קול קורא זה.

**סכום המלגה:**

התקציב אשר הוקצה על ידי המשרד לצורך מימון מלגות במסגרת קול קורא זה יהיה עד סכום של **2.3 מיליון ₪,** בכפוף לזמינות תקציבית.

גובה המלגה יעמוד על סך של עד **230,000** ₪, לתקופה של עד ארבע שנים.

# מי רשאי להגיש בקשה (תנאי הסף):

מוסדות ומועמדים מטעמם (להלן – **הסטודנטים**), העומדים **בכל** תנאי הסף שלהלן:

1. הסטודנט הוא אזרח ישראל, תושב קבע או בעל מעמד עולה (כמוגדר במשרד הפנים).
2. המוסד המציע הוא מוסד מוכר להשכלה גבוהה בישראל, כמשמעותו בחוק המועצה להשכלה גבוהה, תשי"ח-1958.
3. קול קורא זה פונה אך ורק לסטודנטים אשר בשנת תשפ"ד יתחילו את שנת הלימודים הראשונה בדוקטורט במסלול ישיר לתואר שלישי.
4. ברשות הסטודנט אישור רשמי מהגורמים המוסמכים במוסד, המעיד על קבלה למסלול ישיר לתואר שלישי. (הגדרה: בקול קורא זה מסלול ישיר הוא - מעבר ללימודי תואר שלישי לאחר השלמת התואר הראשון).
5. סטודנטים מן המניין לתואר שלישי במסלול ישיר ונושא המחקר הינו אחד מתוך תחומי העדיפות הלאומית כפי שפורטו בקול קורא זה.
6. ברשות הסטודנט אישור מהגורמים המוסמכים במוסד על נושא המחקר שנבחר.

# תנאי ביצוע:

* 1. הגשת בקשה במענה לקול קורא זה מהווה הסכמה של המוסד והסטודנט לתנאי הסכם ההתקשרות המצורף לו.
  2. המוסדות והסטודנטים הזוכים יתחייבו לפעול בהתאם לקול קורא זה, בהתאם לתנאי הסכם ההתקשרות בין המשרד למוסד המצורף כנספח לקול הקורא וכן בהתאם לנהלי העבודה של המשרד המצורפים כנספח לקול הקורא.
  3. **המוסד יפעל בהתאם להוראות החלטת ממשלה מספר 2575 ובהתאם, ידווח למשרד  על  כל  רישום פטנט ועל  כל  ניצול מסחרי הנובע מהידע באמצעות דיווח שנתי למשרד.** קידום ופיתוח ידע הנוצר במימון מענקי מחקר ממשלתיים | מספר החלטה 2575 | משרד ראש הממשלה (www.gov.il)
  4. תקופת המלגה המבוקשת ממועד החתימה על ההסכם לא תעלה על 48 חודשים ולא תפחת מ-24 חודשים. התקציב שבסעיף א' לעיל מתייחס לארבע שנות מימון. מלגה הנמשכת פרק זמן קצר יותר, גובה המימון המרבי ייקבע לפי משך התקופה באופן יחסי.
  5. בקשות המשך והגשת דו"ח התקדמות -
  6. בסיום כל שנה בתקופת המחקר יוגש דו"ח התקדמות ובקשת המשך לשנה הבאה על גבי הטופס המיועד לכך (להלן – **בקשת המשך**). המסמכים יוגשו **חודשיים לפני תום כל שנה**, כמפורט להלן:
     1. הדו"ח יכיל פירוט אודות תכנית המחקר המתבצעת בצירוף אישור המנחים לפיו העבודה מתבצעת על פי תכנית העבודה.
     2. במסגרת דו"ח ההתקדמות של השנה השנייה **חובה** לצרף אישור על תכנית מחקר לתואר שלישי במסלול ישיר, מאושרת על ידי המוסד (להלן – **ההשתלמות**).
  7. יוסבר, כי בקשות ההמשך יועברו לגורמים המקצועיים במשרד לשיפוט ובחינה טרם אישור שנה נוספת.
  8. המשרד יבחן במסגרת זו את שלבי ההתקדמות במחקר וקריטריונים אקדמיים נוספים, זאת בהתאם לנסיבות המחקר (למשל: הישגי הסטודנט, פרסום מאמרים, הצגה בכנסים בינלאומיים של ממצאי המחקר וכדומה).
  9. יודגש, כי אישור המשרד לבקשות ההמשך מהווה תנאי להמשך הענקת המלגה לשנה נוספת, ולהמשך ההתקשרות.

1. דו"ח מדעי מסכם –
   1. בתום תקופת ההשתלמות, יוגש דו"ח מדעי מסכם על גבי הטופס המיועד לכך, לא יאוחר **משלושה חודשים לאחר תום תקופת ההתקשרות**, כמפורט בהסכם ההתקשרות בין הצדדים.
   2. הדו"ח המסכם יכיל פירוט, כי העבודה התבצעה על פי תכנית המחקר, בצירוף אישור המנחים.
2. **עבודה בתקופת ההתקשרות:** הסטודנט יקדיש את עיקר זמנו למחקר שאושר לו במסגרת ההסכם ולא יעבוד בעבור תמורה כספית או תמורה בשווי כסף, למעט עבודה במשרת עוזר/ת הוראה במוסד המחקר בו לומד בתפקידי הוראה או הדרכה.
3. **תקופת ההשתלמות:**

תכנית המחקר צפויה להתפרס על פני תקופה שלא תעלה על ארבע שנים ממועד תחילת ההתקשרות ועד למועד סיומה.

1. סטודנט היוצא לחופשה, לרבות לתקופה לידה והורות במהלך תקופת ההסכם למשך 3 חודשים ויותר יבקש את אישור המשרד מראש ובכתב.
2. באם הסטודנט יסיים את הלימודים ביוזמתו או ביוזמת המנחה לפני תום תקופת ההתקשרות, יקצר המשרד את תקופת ההסכם בהתאם ויקזז את הסכומים ששולמו בגין התקופה שלאחר מועד סיום הלימודים בפועל.
3. כפל מימון –
   1. סטודנטים שמקבלים מלגה מגורם ממשלתי (משרד המדע או אחר) אינם רשאים להגיש בקשה בקול קורא זה.
   2. סטודנט רשאי לקבל מלגות נוספות שאינן מגורם ממשלתי או פרסי הצטיינות ממקורות נוספים, ובלבד שהם עד לתקרה הנהוגה במוסד בהתאם לתקנון המצוי במוסד.
   3. סטודנט לדוקטורט לא יקבל מלגה נוספת או פרס הצטיינות העולה על סך של 145,500 ₪ לשנה.
   4. על המוסד להודיע למשרד מראש ובכתב על כל תשלום נוסף שהסטודנט מקבל בתקופת ביצוע המחקר. בטופס הבקשה יש לציין את פרטי הגורם מעניק המלגה.
4. המוסד יתחייב להעביר לסטודנט את כל סכום המלגה המוענק לו מטעם המשרד, ולא ינכה ו/או יקזז ממנו סכום כלשהו המגיע לו.

# אמות מידה להערכת הבקשות:

בקשות אשר תמצאנה עומדות בתנאי הסף, תועברנה לשלב ההערכה על פי אמות המידה הבאות:

1. **רמה מדעית:** מצוינות מדעית-טכנולוגית וחדשנות של המחקר המוצע – **עד 30%.**

יודגש, כי הצעות שהציון שיינתן עבורן בגין אמת מידה זו יהיה נמוך מ – 75 (מתוך 100), לא תוכלנה להיבחר כזוכות.

1. **תרומה ויישומיות:** יכולת יישומו של המחקר וסיכויי השגת יעדיו. במסגרת זו תינתן עדיפות למחקרים העוסקים בפיתוח בר-קיימא, קרי, מחקרים המשפרים את איכות החיים או מחקרים המונעים או מצמצמים את הנזק לדורות הבאים – **עד 30%.**
2. **הישגי המועמדים:** הישגי המועמדים בלימודים קודמים (ציונים, פרסים, מאמרים, המלצות וכו') – **עד 40%.**

# ביצוע התכנית:

1. המשרד מעוניין לבחור זוכים אחדים עד לגובה התקציב העומד לרשותו. אך ללא כל התחייבות למספר זוכים או להיקף התקציב שיוקדש לתכנית בפועל.
2. המשרד רשאי לבחור זוכה אחד או שלא לבחור זוכים כלל, לפי שיקול דעתו.
3. ביצוע ההתקשרות בהתאם לקול קורא זה מותנה בזמינות תקציבית.
4. המשרד לא ידון בבקשות אשר יוגשו שלא במועד או שאינן עומדות בתנאים שפורטו לעיל.
5. על פי הצפי, ההחלטה על הזוכים במלגות תיערך **במהלך הרבעון האחרון של שנת 2023,** בכפוף לזמינות תקציבית לשנת 2023.
6. הוחלט להעניק מלגה לסטודנט, ייחתם הסכם התקשרות המצורף כנספח לקול קורא זה בין המשרד ובין המוסד שבו יתבצע המחקר. רק לאחר חתימת ההסכם ומתן הודעה בכתב על כך לסטודנט ולמוסד רשאי הסטודנט להתחיל במחקר.
7. "קבלת מלגה" פירושה תשלום סכום המלגה **למוסד,** הנדרש להעבירה לסטודנט במהלך תקופת ביצוע המחקר על פי ההסכם והנהלים.
8. חתימה על הסכם ההתקשרות תותנה בקבלת האישורים והמסמכים הנדרשים בהתאם למפורט בקול קורא זה ובהסכם. המוסד או הסטודנט הזוכה אינם רשאים להעביר או להמחות את זכויותיהם, כולן או חלקן.
9. המוסד אינו רשאי להעביר או להמחות לאחר את זכויותיו לפי קול קורא זה, כולן או חלקן.
10. תאריך הפעלת המלגה **דצמבר 2023.**
11. המשרד רשאי, בכל עת, בהודעה שתפורסם, להקדים או לדחות את המועד האחרון להגשת בקשות וכן לשנות מועדים ותנאים אחרים הנוגעים לקול הקורא על פי שיקול דעתו.

# זכויות המשרד:

* 1. המשרד רשאי לבטל את הקול הקורא או חלקים ממנו או לפרסם קול קורא חדש ללא מתן הסברים כלשהם למבקשים או לכל גורם אחר וללא הודעה מוקדמת.
  2. המשרד רשאי בכל עת, בהודעה שתפורסם, להקדים או לדחות את המועד האחרון להגשת בקשות ולשנות מועדים ותנאים אחרים הנוגעים לקול הקורא על פי שיקול דעתו.
  3. המשרד רשאי לפנות במהלך הבדיקה וההערכה למבקש, כדי לקבל הבהרות או להסיר אי-בהירויות, לבקש פרטים נוספים או כל מסמך או מידע אחר הדרושים לדעתו לשם בדיקת הבקשות או קבלת החלטה.
  4. **המשרד שומר לעצמו את הזכות לפסול מציע אשר כלל בהצעתו מידע שקרי או מטעה.**
  5. החלטת הנהלת קרנות המחקר במשרד בעניין זה אינה מחייבת את המשרד להתקשר עם המוסד.
  6. חתימת המוסד על הסכם ההתקשרות וכל המסמכים הנדרשים, מהווים תנאי מוקדם לחתימה על ההסכם מצד המשרד. לא חתם המוסד על ההסכם או לא מילא אחר דרישות אחרות הנגזרות מהזכייה בקול הקורא – רשאי המשרד לבטל את הזכייה. במקרה כזה, יהא המשרד רשאי להכריז על בקשה אחרת כזוכה.
  7. אין באמור לעיל כדי לפגוע בזכויות המשרד לפי חוק חובת המכרזים, התשנ"ב–1992 או תקנותיו או לפי כל דין אחר.
  8. **המשרד לא ידון בבקשות אשר תוגשנה באיחור או שלא בהתאם לתנאים המפורטים בקול קורא זה, ונהלי הקרן.**
  9. **סטודנט אינו רשאי להעביר או להמחות את זכויותיו לפי קול קורא זה, כולן או חלקן.**

# שאלות ופניות:

שאלות ובירורים ניתן לפנות לנציגי המשרד כמפורט להלן:

הסטודנטים מתבקשים להפנות שאלות ובירורים בנושאים **אדמיניסטרטיביים** למוסד בלבד. המוסד יפנה למשרד בבירור על פי הצורך.

שאלות ובירורים בנושאים **מדעיים** ניתן לפנות ל:

ד"ר איריס איזנברג, מנהלת תחום מדעי החיים, טלפון 02-5411835,

בכתובת מייל: [irise@most.gov.il](mailto:irise@most.gov.il)

# הגשת הבקשות:

* 1. ההגשה תיעשה באמצעות המערכת המקוונת "**קדמת המדע**" בקישור שלהלן: <https://kf.most.gov.il> ע"י הסטודנט
  2. הנחיות למילוי הטופס המקוון והמסמכים הנדרשים לצירוף מופיעים באתר המשרד ובמדריך למשתמש בפורטל במערכת "קדמת המדע".
  3. הקמת מוסד חדש – במידה והמוסד המגיש לא קיים במערכת קדמת המדע יש צורך לפנות למשרד החדשנות, המדע והטכנולוגיה באמצעות דואר אלקטרוני: [MostProposalForm@most.gov.il](mailto:MostProposalForm@most.gov.il)
  4. משתמשים חדשים - על מנת להגיש את הבקשה יש צורך בהקמת משתמש חדש **"מילגאי"** ואישורו על ידי מרכז הפעילות במוסד. **תהליך האישור עלול להתארך, לכן מומלץ להגיש בקשות מוקדם ככל האפשר ובכל מקרה הרבה לפני המועד הסופי.**
  5. בכל בעיה טכנית בהגשה ניתן לפנות באמצעות "כפתור" פניית שירות שבתוך פורטל קדמת המדע. יודגש כי הפניות יכולות להתבצע אך ורק באמצעות מרכזי הפעילות במוסד.

**להלן רשימת הנתונים הנדרשים טרם הזנת הבקשה במערכת קדמת המדע:**

א.1. יש להכין את הצרופות הבאות:

**כללי**:

* בקשה כתובה **באנגלית**
* קורות חיים בפורמט - BIOSKETCH
* אישורים-מסמכי חובה:

1. צילום תעודת זהות או מסמך המעיד על היות הסטודנט אזרח ישראלי, תושב קבע או בעל מעמד עולה (כמוגדר במשרד הפנים).
2. אישור לימודים מהמוסד על היות הסטודנט תלמיד מן המניין.
3. אישור קבלה מהמוסד המציין כי הסטודנט התקבל למסלול ישיר לתואר שלישי לשנת תשפ"ד.
4. אישור מהגורמים המוסמכים במוסד על נושא המחקר שנבחר.
5. העתקי תעודות של תארים אקדמיים של הסטודנט.
6. גיליונות ציונים של שנים קודמות.

**אישורים נוספים במידת הצורך:**

1. **אישור ועדת הלסינקי** (אישור הוועדה / אישור פניה לוועדה / תצהיר)
2. **אישור משרד החינוך** (אישור הוועדה / אישור פניה לוועדה / תצהיר)
3. **אישור ניסוי בבעלי חיים** (אישור הוועדה / אישור פניה לוועדה / תצהיר)
4. **אישור ניסוי בצמחים** (אישור הוועדה / אישור פניה לוועדה / תצהיר)
5. **אישור שימוש בפתוגנים עמידים** (אישור הוועדה / אישור פניה לוועדה / תצהיר)
6. **אישור בשימוש ערכי טבע מוגנים** (אישור הוועדה / אישור פניה לוועדה / תצהיר)

להלן פירוט הנחיות לכל צרופה נדרשת:

* בקשה כתובה **באנגלית** – יוגש בקדמת המדע כקובץ "תכנית המחקר-מלאה" בהתאם לדרישות הבאות:
  + - * שפה: תכנית המחקר על כל חלקיה תיכתב **באנגלית.**
      * פונט: Times New Roman, בגודל: 12
      * מרווח שורות: 1.5
      * מספר עמודים מירבי: 5 (כולל איורים וגרפים, לוחות זמנים ותכנית עבודה. לא כולל בביבליוגרפיה)
      * פורמט קובץ הצרופה: PDF (לאחר מילוי הטופס יש לשמור בפורמט PDF)
      * נפח מירבי לצרופה: 2.5 מגה בייט.
      * בבקשה הכתובה אשר תוגש כטופס "תכנית המחקר-מלאה" יש לכלול את המידע שלהלן:

1. רקע מדעי וטכנולוגי של תכנית המחקר.
2. מידת ההתאמה של המחקר לקול הקורא - לציין מהי החשיבות והתרומה של המחקר המוצע.
3. פירוט החדשנות במחקר – יש לפרט את הכיוון החדשני במחקר ורמתו ביחס לנעשה בעולם.
4. התועלות הצפויות מהמחקר ומידת ישימותו – יש להציג אפשרויות ליישום תוצאות המחקר.
5. תכנית עבודה מפורטת – יש להציג תכנית מחקר אשר כוללת מטרות ספציפיות, שיטות העבודה וכלים לביצוע המחקר. כמו כן, מומלץ לציין ממצאים ראשוניים המראים על הוכחת ייתכנות המחקר.
6. יש לציין בטבלה מסודרת לוח זמנים לביצוע אבני הדרך של תכנית המחקר.
7. **מקורות ספרות (ביבליוגרפיה – עד חמישה מאמרים שהכי רלוונטיים לבקשה)**

**קורות חיים** (התבנית מופיעה בפרסום הקול הקורא שבאתר המשרד)

* יש לצרף קורות חיים של הסטודנט
* על קורות החיים להיות בפורמט "טופס קורות חיים"*(פורמט BIOSKETCH)*
* יש לעקוב אחר דרישות התוכן המופיעות בטופס.
* מספר עמודים לקורות החיים: 2

א.2. **בנוסף, יש להכין את המידע שלהלן לצורך הזנתו במערכת קדמת המדע בזמן הגשת הבקשה**:

**בלשונית "נתוני מחקר"**

1. **תקציר בעברית**, עד 1500 תווים (כ 250 מילים)
2. **תקציר באנגלית**, עד 1500 תווים (כ 250 מילים)
3. חשיבות המחקר **– מידע על חשיבות המחקר בארץ/בעולם בשפה העברית/אנגלית – מוגבל ל- 500 תווים.**

בלשונית "מלגה"

**תחילה, יש לציין את הנתונים הנדרשים: תאריך תחילת לימודים/השתלמות, תאריך סיום לימודים/השתלמות, תאריך אישור תכנית המחקר, סטטוס תכנית המחקר.**

**ניסיון רלוונטי - יש לציין את הניסיון הרלוונטי למחקר.**

**פרסומים – יש לציין את כל המאמרים שהתפרסמו ע"י הסטודנט.**

**פרסים – יש לציין את הפרסים שהוענקו לסטודנט.**

**כנסים – יש לציין את הכנסים בהם הסטודנט לקח חלק פעיל.**

**השכלה - יש לציין נתונים על תארים קודמים כגון: שנת קבלת התואר, התחום, המוסד וממוצע ציונים.**

**מנחים – יש לציין מנחה אחד לפחות אשר ילווה את הסטודנט ואשר הוא זה שאישר את תכנית המחקר.**

**ממליצים –** אין **לציין ממליצים.**

**בלשונית "תמיכות נוספות"**

**יש לציין האם קיימים מענקים ותמיכות אחרות כולל, מלגות שנתקבלו למחקר המוצע.**

**בלשונית "מסמכים ואישורים"**

**יש לצרף את המסמכים והאישורים הנדרשים ע"פ סעיף ט.א.1.**

**אין לצרף מסמכים נוספים מעבר למסמכים אשר התבקשו בקול הקורא זה ומעבר לנתונים שהתבקשו במערכת קדמת המדע.**

א.3. **דגשים לאחר מילוי הנתונים במערכת קדמת המדע:**

יודגש כי, בכל עת ניתן ללחוץ על "כפתור" בדיקת תקינות על מנת לוודא כי הבקשה מולאה בהתאם לדרישות.

הפקת דו"ח הצעה - **לאחר השלמת מילוי כל פרטי הבקשה, חובה להפיק דוח לפני שליחת הבקשה. הדו”ח מהווה תמונת מצב של כל פרטי הבקשה שנשלחה ומכיל את כל המסמכים שצורפו לבקשה.**

**יצוין כי רק לאחר מילוי כל השדות הרלוונטיים והפקת הדוח יופיע "כפתור"** שליחה **(שליחת הבקשה למרכז הפעילות במוסד).**

# מועד אחרון להגשת הבקשות:

* 1. **המועד האחרון להגשת הבקשות על ידי הסטודנטים באמצעות המערכת המקוונת אל מרכז הפעילות במוסד הוא** עד יום **חמישי** , ה- **10/8/2023** , עד השעה 15:00**. לאחר מועד זה תיסגר המערכת בפני המשתלמים ולא תהיה אפשרות עוד להגיש בקשות. לאחר** הגשת **הבקשה על ידי הסטודנט היא תעבור לאישור המוסד, אשר יוכל לערוך בה שינויים ותיקונים.**
  2. המועד האחרון להגשת הבקשות על ידי **המוסדות** הוא עד יום **חמישי** , ה- **17/8/2023**, עד השעה 15:00**.** (להלן – **המועדים הקובעים**). זהו המועד בו נדרשים המוסדות לאשר את הבקשות באמצעות המערכת המקוונת באופן סופי.

**בקשה אשר לא תאושר ותוגש במערכת המקוונת על ידי המוסד עד למועד זה – לא תידון.**

**לתשומת לבכם, מילוי הטופס המקוון במערכת** [**קדמת מדע**](https://kf.most.gov.il/SignIn)**, היא פעולה הדורשת זמן ולכן מומלץ להתחיל בהליך ההגשה זמן רב טרם המועד הקובע ולא ברגע האחרון, וזאת בשל קשיים ועיכובים מגוונים העשויים להיגרם: ניתוק מהרשת, קבצים לא תקינים, קבצים כבדים, חתימות מורשי החתימה וכד'**.

**בקשות אשר תגענה באיחור או שלא תוגשנה בהתאם למפורט לעיל, תדחינה על הסף.**

**מסמך זה מנוסח בלשון זכר מטעמי נוחות בלבד. בכל מקום בו הפנייה במסמך מנוסחת בלשון זכר, הכוונה לגברים ולנשים כאחד.**